OpenLLM-France/wikimedia huggingface dataset:
# Gibson Flying V

La Gibson Flying V és una guitarra elèctrica popular que Gibson Guitar Corporation començà a comercialitzar el 1958, la seva principal característica és el seu cos dissenyat en forma de fletxa. És molt utilitzada per guitarristes de heavy metal.
Estan fetes amb fusta Korina, una marca comercial de limba, una fusta similar però més lleugera que la caoba. Els primers prototips es van fabricar en 1957. Aquestes Flying V, juntament amb les Explorer i, inicialment, la Moderne, formaven una línia modernista dissenyada pel llavors president Ted McCarty. Aquests dissenys buscaven donar-li un aspecte més futurista a la imatge de Gibson, però no van tenir èxit en les vendes. La línia inicial llançada en 1958 es va deixar de fabricar en 1959.
Ha intervingut dels anys '60, guitarristes com Albert King, Lonnie Mack, Dave Davies, Keith Richards i Jimi Hendrix, en la recerca d'un aspecte distintiu i un so potent, comencen a usar guitarres Flying V. El renovat interès crea una demanda perquè Gibson torni a fabricar el model.
Gibson torna a fabricar la guitarra en 1966, actualitzant el seu disseny amb un colpejador major i més estil, i substituint el pont original, que insereix les cordes per la part posterior, pel pont 'stopbar' més comú en els models Gibson. Alguns models es van vendre amb una petita palanca de vibrato. Aquest model de 1966 és ara l'estàndard per Flying V o, com Gibson l'anomena, "V Factor X".

## Referències

* ↑ Fjestad & Meiners 2007, p. 57

## Bibliografia

* Fjestad, Zachary R.; Meiners, Larry. Gibson Flying V. Blue Book Publications, 2007. ISBN 978-1-886768-72-7.
# Universitat de Buffalo

La Universitat de Buffalo ( State University of New York at Buffalo en idioma anglès), també coneguda pels acrònims UB o SUNY at Buffalo, és una universitat nord-americana ubicada a Buffalo (Estat de Nova York). Va ser fundada el 1846. Pertany al sistema públic de la Universitat Estatal de Nova York (State University of New York en anglès).

## Esports

Els equips esportius de la universitat són els Buffalo Bulls. Competeixen a la Mid-American Conference.

## Personalitats destacades
### Professors

* Ronald Coase (1951-1958) - Premi Nobel d'Economia 1991
* John Maxwell Coetzee (1968-1971) - Premi Nobel de Literatura 2003
* John Barth (1965-1973) - Autor de relats curts
* Herbert A. Hauptman - Premi Nobel de Química 1985
* Boris Kroyt (1897-1969) - Violinista i violista, ucraïnès nacionalitzat estatunidenc.

### Antics alumnes

* Bram Cohen - Programador (sense conclusió)
* Ron Silver - Actor
* Harvey Weinstein - fundador de Miramax
* Leslie White - Antropòleg
* Wolf Blitzer - Periodista
* Chaisang Chaturon - Vice Primer ministre de Tailàndia
* Richard Hofstadter - Periodista
* Gregory Jarvis - Astronauta de la missió STS-51-L del Challenger
* Robin Yanhong Li - Fundador del cercador xinès Baidu
* Tom Portolés - Periodista, premi Pulitzer
* Zhou Ji - Secretari d'Educació xinès

## Enllaços externs

* University at Buffalo
* UB2020 Plan
* Google Maps satellite image of University at Buffalo North Campus
# Universitat de Cadis

La Universitat de Cadis és la universitat pública de la província de Cadis, a Espanya.
En ella estudien actualment (curs 2007-2008) 17.280 alumnes i treballen 1.698 professors i 680 professionals d'administració i serveis.

## Història

Va ser fundada com a tal el 30 d'octubre de 1979, encara que molts dels seus centres ja existien anteriorment com escoles independents (com l'Escola d'Arts i Indústries, avui Escola Superior d'Enginyeria), o bé com facultats de la Universitat de Sevilla (com la Facultat de Ciències i la de Geografia i Història). Entre els seus aspectes peculiars podem destacar l'especialització que té la Universitat en les disciplines de Ciències del Mar, Ciències Nàutiques i enginyeries navals. Totes elles s'imparteixen en el Centre Andalús Superior d'Estudis Marins (CASEM), en el Campus de Port Real. La seva facultat més antiga és la de Medicina, hereva directa del Real Col·legi de Cirurgia de Cadis fundat el 1748, el primer centre d'Europa que va combinar medicina i cirurgia en el mateix centre.
Actualment la universitat és una de les màximes institucions de la província de Cadis i donat el seu caràcter obert, cosmopolita i la seva projecció atlàntica acull a estudiantes dels cinc continents amb importants convenis d'intercanvi amb universitats americanes i africanes i així com formant part del Programa Europeu Erasmus.

## Particularitats

Va ser una de les primeres universitat espanyoles a tenir una Oficina de Programari Lliure. Aquesta oficina ha organitzat diverses Jornades pròpies i és responsable de l'organització del FLOSS International Conference.
La pràctica totalitat de les seves instal·lacions tenen connexió sense fil a internet des de qualsevol punt (ucAir), usant un ordinador portàtil o un dels disponibles per a préstec en les seves biblioteques (aquests últims incorporen exclusivament Programari Lliure).
A través de la FUECA té un Centre Superior de Llengües Modernes de l'UCA en el qual ofereix estudis d'anglès, francès, italià, alemany, àrab, portuguès, rus i espanyol per a estrangers.

## Rectors

* Octubre de 1979 – Febrer de 1984: Felipe Garrido
* Febrer de 1984 – Juny de 1986: Mariano Peñalver Simó
* Setembre de 1986 – Gener de 1995: José Luis Romero Palanco
* Gener de 1995 – Abril de 2003: Guillermo Martínez Massanet
* Maig de 2003 – Actualitat: Diego Sales Márquez.

## Referències

* ↑ La UCA actual Arxivat 2009-04-01 a Wayback Machine. - Datos referidos al año 2008

## Enllaços externs

* Web oficial
# Agustí Arqués i Jover

Agustí Arqués i Jover (Cocentaina, 30 d'abril de 1734 - València, 14 de juny de 1808) va ser un religiós i historiador valencià.
Nat al si d'una família contestana acomodada, es dedica als estudis. Als 15 anys entra al Convent de Santa Llúcia d'Elx, dins de l'Orde dels Mercedaris. Dins de la congregació, va processar al Reial Convent de València i va cursar Art, Filosofia i Teologia. Va dedicar-se a la docència i a la investigació, i entre altres càrrecs, va ser Arxiver General de l'Orde entre 1782 i 1793, Cronista General de la Província de València (1784) i Definidor General de la mateixa circumscripció (1787).

## Obra

Arqués i Jover va deixar una extensa bibliografia, que segons la Biblioteca Nacional d'Espanya, puja a 29 obres en 40 volums. Va traduir llibres d'altres llengües, com del francès i de l'italià.
Algunes de les seues obres més destacades són:
* Las Glorias de María
* Colección de Pintores, Escultores Desconocidos Sacada de Instrumentos Antiguos Auténticos
* Breve Historia de Nuestra Señora del Milagro de Cocentaina
* Biblioitheca Scriptorum Ordinis B. Mariae de Mercede

## Referències

* 1 2 3 «Agustín Arques Jover "Pare Arques"». [Consulta: 16 gener 2022].
* ↑ «Agustí d’Arquers i Jover | enciclopèdia.cat». [Consulta: 16 gener 2022].
* ↑ MORA, M. J. «Hallan en el Archivo documentos clave para reconstruir la historia de la orden de la Merced» (en castellà), 29-10-2011. [Consulta: 16 gener 2022].
# Gloucester Point

Gloucester Point és una concentració de població designada pel cens dels Estats Units a l'estat de Virgínia. Segons el cens del 2000 tenia 9.429 habitants.

## Demografia

Segons el cens del 2000, Gloucester Point tenia 9.429 habitants, 3.787 habitatges, i 2.715 famílies. La densitat de població era de 434,4 habitants per km².
Dels 3.787 habitatges en un 32,5% hi vivien nens de menys de 18 anys, en un 56,7% hi vivien parelles casades, en un 10,9% dones solteres, i en un 28,3% no eren unitats familiars. En el 22,3% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,4% tenia menys de 18 anys, un 7,8% entre 18 i 24, un 30,9% entre 25 i 44, un 25,1% de 45 a 60 i un 11,8% 65 anys o més.
L'edat mediana era de 38 anys. Per cada 100 dones de 18 o més anys hi havia 93,2 homes.
La renda mediana per habitatge era de 45.536 $ i la renda mediana per família de 52.888 $. Els homes tenien una renda mediana de 35.855 $ mentre que les dones 26.306 $. La renda per capita de la població era de 20.536 $. Entorn del 8,6% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gloucester Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- Gloucester Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Aldeanueva de Figueroa

Aldeanueva de Figueroa és un municipi de la província de Salamanca a la comunitat autònoma de Castella i Lleó. Limita al Nord amb Villamor de los Escuderos i Fuentesaúco, a l'Est amb Villaescusa i Parada de Rubiales, al Sud amb La Orbada, Pajares de la Laguna, La Vellés i Arcediano i a l'Oest amb Tardáguila i Topas.

## Demografia

Evolució demogràfica :
| 1991 | 1996 | 2001 | 2004 |
| 393 | 362 | 325 | 312 |

## Personatges il·lustres

* Jacinto Bustos Vasallo, escultor.

## Enllaços externs

* Enllaç a Wikisalamanca Arxivat 2008-12-02 a Wayback Machine.
# Great War Remembrance Race

La Great War Remembrance Race és una competició ciclista d'un sol dia que es disputa a l'agost a Bèlgica, entre entre Nieuport i Ypres. Creada el 2018, la cursa serveix per rendir homenatge a les víctimes de la Primera Guerra Mundial. La cursa forma part de l'UCI Europa Tour, amb una categoria 1.1.

## Palmarès

| Any | Vencedor | Segon | Tercer |
| 2018 | Mihkel Räim | Paweł Bernas | Preben Van Hecke |

## Referències

* ↑ «Nieuwe koers "Great War Remembrance Race" moet uitgroeien tot klassieker» (en dutch). sporza.be, 21-09-2017.

## Enllaços externs

* Great War Remembrance Race - Lloc web oficial
# Great Yarmouth

Great Yarmouth és un poble del districte de Great Yarmouth, Norfolk, Anglaterra. Té una població de 40.405 habitants i districte de 99.164.

## Referències

* ↑ (anglès)«Great Yarmouth». City Population. [Consulta: 19 juny 2018].
* ↑ (anglès)«Ashford». City Population. [Consulta: 19 juny 2018].
# Georgi Bradistilov

Georgi Bradistilov (búlgar: Георги Делчев Брадистилов) (Panagiurixte, 12 d'octubre de 1904 $^{(Julià)}$ - Sofia, 18 de juliol de 1977) va ser un matemàtic búlgar.
Bradistilov va estudiar matemàtiques a la universitat de Sofia en la qual es va graduar el 1927. Els anys següents va ser professor de secundària i auxiliar a la mateixa universitat, excepte el curos 1931-32 i 1937-38 en els quals va estar estudiant a les universitats de París i de Múnic. Va obtenir el doctorat el 1938 en aquesta darrera amb una tesi dirigida per Oskar Perron. Des de 1939 fins a 1945 va ser professor de la universitat de Sofia i el 1945 va passar a ser cap del departament de matemàtiques el Politècnic Estatal de Sofia, on va romandre la resta de la seva vida.
El seu camp de treball van ser les equacions diferencials, amb quatre àrees específiques: solucions asimptòtiques de sistemes d'equacions diferencials no lineals, aplicacions de les equacions diferencials no lineals a l'enginyeria elèctrica, problemes associats a les oscil·lacions no lineals d'auto-generadors i generadors i la teoria del potencial electroestàtic.

## Referències

* ↑ Манолов, 1987, p. 159.
* ↑ Върбанова, 2015, p. 36.
* ↑ Попиванов, 2004, p. 7.
* ↑ Попиванов, 2004, p. 8.
* ↑ Върбанова, 2015, p. 38.
* ↑ Манолов, 1987, p. 161.
* ↑ Манолов, 1987, p. 161-162.
* ↑ Манолов, 1987, p. 162.

## Bibliografia

* Върбанова, Елена Ап. «Математикът, учителят и човекът чл.-кор. проф. дмфн Георги Брадистилов» (en búlgar). Математика и математическо образование, 2015, pàg. 35-40. ISSN: 1313-3330.
* Манолов, Спас. «Георги Брадистилов». A: Иван Чобанов, Петър Русев (eds.). Български математици (en búlgar). Държ. изд-во "Нар. просвета", 1987, p. 159-164.
* Попиванов, Петър «100 години от рождението на чл. кор. проф. дмн. Георги Брадистилов (1904-1977)» (en búlgar). Математика и математическо образование, 2004, pàg. 7-8. ISSN: 1313-3330.

## Enllaços externs

* O'Connor, John J.; Robertson, Edmund F. «Georgi Bradistilov» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Калтинска, Р. «ХУМОРЪТ НА ПРОФ. ГЕОРГИ БРАДИСТИЛОВ». Института по математика и информатика на БАН, 2017. [Consulta: 3 agost 2021]. (búlgar)
# Turró

«Turró» té aquests significats:
* Can Turró, a Cabanelles
* Can Turró, a Santa Maria de Palautordera
* Mas Turró, a l'Alt Empordà
* Ramon Turró i Darder
* Baldomer Cateura i Turró
Per a les postres nadalenques, vegeu:
# Alfred Edwards

Alfred Ormond Edwards (12 d'octubre de 1850 – 4 d'abril de 1923) fou un home de negocis anglès i pioner del futbol. El 1899, fou un dels pares fundadors i primer president del club de futbol italià AC Milan sota el nom original de Milan Foot-Ball and Cricket Club.

## Biografia

Alfred Ormond Edwards va néixer el 12 d'octubre de 1850, a Skyborry, Shropshire, Anglaterra, a prop de Knighton, Powys, just a la frontera entre Anglaterra i Gal·les. Fou el setè fill de Charles Edwards i Theadosia Edwards (nascuda Piper). Va casar-se amb Eliza Fanny Oriel el 7 d'agost de 1879, a Hammersmith, Londres. Després d'haver-se mudat a Milà, Itàlia per qüestions empresarials, el desembre de 1899 fou un dels dotze homes que fundaren el club de futbol AC Milan, sota el nom original de Milan Foot-Ball and Cricket Club. Va ser nomenat primer president del club, en un càrrec que va ocupar fins al 1909, quan va retornar a Anglaterra. Durant el seu temps a Milà, també va ser el vice-cònsol britànic. Edwards va morir a Bridgnorth el 1923, després d'un període de malaltia. És enterrat en el cementiri municipal local.

## Referències

* ↑ «Whole new ball game». The Guardian, 16-12-1999.
* 1 2 «La nascita di una mito» (en italià). MagliaRossonera.it. Arxivat de l'original el 5 maig 2010. [Consulta: 18 juny 2010].
* 1 2 3 4 «Alfred Ormond Edwards 1850–1923». terrydrayton.wixsite.com. [Consulta: 18 novembre 2016].
* ↑ , 16-12-1999."Whole new ball game". The Guardian. 16 desembre 1999. Consultat 18 November 2016.
* 1 2 «Burial of Alfred Ormond Edwards». sfhs.org.uk. Shropshire Family History Society. [Consulta: 18 novembre 2016].

## Enllaços externs

* Alfred Edwards a MagliaRossonera.Ell (en italià)
# Fall City

Fall City és una concentració de població designada pel cens dels Estats Units a l'estat de Washington. Segons el cens del 2000 tenia 1.638 habitants.

## Demografia

Segons el cens del 2000, Fall City tenia 1.638 habitants, 644 habitatges, i 473 famílies. La densitat de població era de 482,8 habitants per km².
Dels 644 habitatges en un 33,9% hi vivien nens de menys de 18 anys, en un 58,9% hi vivien parelles casades, en un 8,5% dones solteres, i en un 26,4% no eren unitats familiars. En el 19,7% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,1% tenia menys de 18 anys, un 5,7% entre 18 i 24, un 32% entre 25 i 44, un 25,1% de 45 a 60 i un 12,1% 65 anys o més.
L'edat mediana era de 40 anys. Per cada 100 dones de 18 o més anys hi havia 99,2 homes.
La renda mediana per habitatge era de 61.848 $ i la renda mediana per família de 68.529 $. Els homes tenien una renda mediana de 42.325 $ mentre que les dones 32.143 $. La renda per capita de la població era de 25.189 $. Aproximadament el 2,4% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fall City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Fall City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Quint Servili Estructe Prisc

Quint Servili Estructe Prisc (llatí: Quintus Servilius Structus Priscus) va ser un magistrat romà del segle v aC. Era probablement fill de Quint Servili Prisc Estructe. Formava part de la gens Servília i era de la família dels Servili Prisc.
Va ser cònsol l'any 468 aC juntament amb Tit Quint Capitolí Barbat. I va ser cònsol per segona vegada el 466 aC junt amb Espuri Postumi Albus Regil·lensis. Les dues vegades va dirigir exèrcits que van fer la guerra a les nacions veïnes, però no es destaca cap victòria en especial.

## Referències

* ↑ «Q. Servilius Structus Priscus». Digital Prosopography of the Roman Republic. [Consulta: 19 novembre 2020].
* ↑ Quintus Servilius Priscus Structus, segons Smith.
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 528.
# Copa ghanesa de futbol

La copa ghanesa de futbol (Copa de la FA) és la màxima competició futbolística per eliminatòries de Ghana. És organitzada per l'Associació de Futbol de Ghana.

## Historial

Font:
| Any | Campió | Resultat | Finalista |
| 1958 | Asante Kotoko | N/A | Hearts of Oak (Accra) |
| 1959 | Asante Kotoko | N/A | Great Ashantis (Kumasi) |
| 1960 | Asante Kotoko | N/A | Hearts of Oak (Accra) |
| 1961-62 | Real Republicans | N/A | Hearts of Oak (Accra) |
| 1962-63 | Real Republicans | N/A | Cornerstones (Kumasi) |
| 1963-64 | Real Republicans | N/A | Great Ashantis (Kumasi) |
| 1965 | Real Republicans | no es disputà | Cornerstones |
| 1968 | Mysterious Dwarfs | N/A | Mighty Eagles (Ho) |
| 1973 | Hearts of Oak | N/A | Akotex (Akosombo) |
| 1974 | Hearts of Oak | N/A | All Blacks (Swedru) |
| 1975 | Great Olympics | N/A | Brong-Ahofu United (Sunyani) |
| 1976 | Dumas Boys of GTP | 2-1 | Hearts of Oak (Accra) |
| 1978 | Asante Kotoko | N/A | Gold Stars (Tarkwa) |
| 1979 | Hearts of Oak | N/A | Eleven Wise (Sekondi) |
| 1981 | Hearts of Oak | N/A | Real Tamale United |
| 1982 | Eleven Wise | N/A | Sekondi Hasaacas FC |
| 1983 | Great Olympics | N/A | Tano Bafoakwa |
| 1984 | Asante Kotoko | 1-0 | Ashanti Gold Sporting Club |
| 1985 | Sekondi Hasaacas FC | N/A | Asante Kotoko |
| 1986 | Okwahu United | N/A | Real Tamale United |
| 1989 | Hearts of Oak | N/A | Cornerstones |
| 1990 | Asante Kotoko | 4-2 | Hearts of Oak |
| 1992 | Voradep | 2-2 (3-2 pen) | Neoplan Stars |
| 1993 | Ashanti Gold Sporting Club | 4-3 | Mysterious Dwarfs |
| 1994 | Okwawu United | 2-1 | Mysterious Dwarfs |
| 1995 | Great Olympics | N/A | Hearts of Oak (Accra) |
| 1996 | Hearts of Oak | 1-0 | Ghapoha |
| 1997 | Ghapoha | 1-0 | Okwawu United |
| 1998 | Asante Kotoko | 1-0 | Real Tamale United |
| 1999 | Hearts of Oak | 3-1 | Great Olympics |
| 2000 | Hearts of Oak | 2-0 | Okwawu United |
| 2001 | Asante Kotoko | 1-0 | Real Tamale United |
| 2002-10 | no es disputà | no es disputà | no es disputà |
| 2011 | Nania | 1-0 | Asante Kotoko |
| 2012 | New Edubiase United | 1-0 | Ashanti Gold |
| 2013 | Medeama | 1-0 | Asante Kotoko |
| 2014 | Asante Kotoko | 2-1 (pr.) | Inter Allies |
| 2015 | Medeama | 2-1 | Asante Kotoko |
| 2016 | Bechem United | 2-1 | Okwawu United |
| 2017 | Asante Kotoko | 3-1 | Hearts of Oak |
| 2018 | competició suspesa | competició suspesa | competició suspesa |

## Referències

* ↑ «Ghana - List of Cup Winners». rsssf.com.
* ↑ «Controversies over past FA Cup winners». AllSports, 09-06-2014. Arxivat de l'original el 8 de desembre 2015. [Consulta: 4 febrer 2015].
* ↑ «Nania beat Kotoko to win FA Cup». Arxivat de l'original el 2011-10-28. [Consulta: 17 juliol 2018].
* ↑ «Moro leads Edubiase to MTN FA Cup win». Arxivat de l'original el 2015-02-18. [Consulta: 17 juliol 2018].

## Enllaços externs

* RSSSF
# Back to God's Country

«Back to God's Country» té aquests significats:
* Back to God's Country (pel·lícula de 1919), pel·lícula muda canadenca dirigida per David Hartford i protagonitzada per Nell Shipman
* Back to God's Country (pel·lícula de 1927), pel·lícula muda estatunidenca dirigida per Irvin Willat i protagonitzada per Renée Adorée
* Back to God's Country (pel·lícula de 1953), pel·lícula estatunidenca dirigida per Joseph Pevney i protagonitzada per Rock Hudson
# Gaggio Montano

Gaggio Montano (en dialecte bolonyès: Gâg) és un comune (municipi) de la Ciutat metropolitana de Bolonya (antiga província de Bolonya), a la regió italiana d'Emília-Romanya, situat uns 45 km al sud-oest de Bolonya.
L'1 de gener de 2018 tenia 4.846 habitants.
Gaggio Montano limita amb els municipis següents: Castel d'Aiano, Castel di Casio, Grizzana Morandi, Lizzano in Belvedere, Montese, Alto Reno Terme i Vergato.

## Referències

* ↑ «Resident population on 1st January 2018» (en anglès). ISTAT. [Consulta: 15 febrer 2019].

## Enllaços externs

* Gaggio Montano - Lloc web oficial (italià)
# Gatsaule

El gatsaule (Salix caprea) és una espècie de salze de la família de les salicàcies. També rep el nom de cotoner o gatsalit.
És un arbre o arbust caducifoli de 6 a 14 metres d'alt, i rarament fins a 20 metres, amb l'escorça grisenca i amb lenticel·les en forma de rombe. Les fulles de fins a 8 cm són el·líptiques i més amples que els altres salzes.
La floració es fa en aments molt vistosos amb un aspecte de cotó i fan fins a 7 cm de llarg. Les llavors fan només 0,2 mm i són dispersades pel vent. La floració té lloc entre els mesos de març i maig.
És originària d'Europa i nord-oest d'Àfrica. A Catalunya el podem trobar en clarianes de boscos caducifolis de muntanya, bardisses i zones subalpines des del Pirineu fins a Collsacabra, entre els 600 i els 2.000 metres d'altitud. No es troba ni al País Valencià ni a les Illes Balears.
El seu nom, caprea, prové del llatí, que significa "cabra", les quals se'n mengen les fulles.
Es fa servir en jardineria.

## Referències

* ↑ Pascual, Ramon. Guia dels arbres dels Països Catalans. 3ª. Barcelona: Pòrtic Natura, 1994, p. 78. ISBN 84-7306-390-2.
* ↑ «FloraCatalana-net». Arxivat de l'original el 2010-03-24. [Consulta: 6 febrer 2016].
* ↑ «Banc de dades de biodiversitat de Catalunya». [Consulta: 6 febrer 2016].
# Gattman

Gattman és una població dels Estats Units a l'estat de Mississipi. Segons el cens del 2000 tenia 114 habitants.

## Demografia

Segons el cens del 2000, Gattman tenia 114 habitants, 50 habitatges, i 34 famílies. La densitat de població era de 78,6 habitants per km².
Dels 50 habitatges en un 22% hi vivien nens de menys de 18 anys, en un 54% hi vivien parelles casades, en un 10% dones solteres, i en un 32% no eren unitats familiars. En el 32% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,79.
Per edats la població es repartia de la següent manera: un 16,7% tenia menys de 18 anys, un 9,6% entre 18 i 24, un 21,9% entre 25 i 44, un 35,1% de 45 a 60 i un 16,7% 65 anys o més.
L'edat mediana era de 46 anys. Per cada 100 dones de 18 o més anys hi havia 86,3 homes.
La renda mediana per habitatge era de 35.357 $ i la renda mediana per família de 37.000 $. Els homes tenien una renda mediana de 27.083 $ mentre que les dones 18.750 $. La renda per capita de la població era de 15.533 $. Cap de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gattman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Gattman». American Fact Finder. Oficina del Cens dels Estats Units, 12-01-2010.